[{"text_idx": "#000010", "text": "Rydym yn gweithio gyda sefydliadau o bob maint i ddarparu cefnogaeth fusnes o ansawdd uchel."}, {"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000014", "text": "Darganfyddwch ymchwil Prifysgol Wrecsam Glyndw\u0302r, gan ganolbwyntio ar effeithio ar ddatblygiad economaidd, cymdeithasol a diwylliannol."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000019", "text": "Pam dewis y cwrs hwn?"}, {"text_idx": "#000020", "text": "Mae ein gradd BSc (Anrh) Biocemeg yn cyflwyno myfyrwyr i ystod o dechnegau newydd o safon diwydiant sy\u2019n canolbwyntio ar gynhyrchu graddedigion o ansawdd uchel sydd a\u0302 chyfleoedd rhagorol o ran astudio pellach a chyflogaeth."}, {"text_idx": "#000021", "text": "Mae modiwlau wedi\u2019u cynllunio i gynnwys meini prawf penodol Meincnodau Biowyddorau 2019 y QAA yn ogystal ag yn alinio a\u0302 chyrff allanol fel y Gymdeithas Biocemegol a Chymdeithas Frenhinol Bioleg."}, {"text_idx": "#000022", "text": "Cwricwlwm Biocemeg ymarferol ac eang\nBydd yn datblygu eich gallu mewn dulliau ymholi gwyddonol a datrys problemau\nBydd yn eich galluogi i ddatblygu gwybodaeth fanwl ym maes Biocemeg a chael ymwybyddiaeth feirniadol o faterion a datblygiadau cyfredol yn y pwnc\nCewch ddefnyddio\u2019r labordai newydd sbon ar gampws Plas Coch i ddysgu sgiliau ymarferol\nCewch eich integreiddio i\u2019r diwylliant ymchwil o adeg cofrestru hyd at raddio ac ymwneud ag ymchwilwyr o ddisgyblaethau eraill. Byddwch yn gweithio ochr yn ochr a\u0302 myfyrwyr MRes a PhD yn ogystal ag ymchwilwyr O\u0302l-ddoethurol ar brosiectau ymchwil annibynnol yn yr ail flwyddyn ac ym mlwyddyn olaf y cwrs\nMae\u2019r dysgu a\u2019r addysgu yn dilyn ein Fframwaith Dysgu Gweithredol (ALF), sy\u2019n coleddu pwysigrwydd bod yn hyblyg, yn hygyrch a meithrin ymdeimlad o gymuned\nMae\u2019n eich paratoi i weithio gydag ystod eang o dechnegau newydd o safon diwydiant sy\u2019n berthnasol mewn Biocemeg"}, {"text_idx": "#000023", "text": "Mae arweinydd y rhaglen, Dr Amiya Chaudhry, yn cyflwyno ein cwrs Biocemeg BSc (Anrh) ac yn amlinellu'r cyfleoedd gyrfa sydd ar gael."}, {"text_idx": "#000024", "text": "Prif nodweddion y cwrsBeth y byddwch yn ei astudioGofynion mynediad a gwneud cais Addysgu ac AsesuRhagolygon gyrfaol Ffioedd a ChyllidManyleb y rhaglenLletyRhyngwladol"}, {"text_idx": "#000025", "text": "Staff hynod brofiadol sydd wrthi\u2019n ymchwilio\nLabordai pwrpasol i\u2019ch galluogi i gael profiad ymarferol\nDatblygu\u2019r sgiliau sydd eu hangen mewn gweithle\nMynediad i gyfleusterau o\u2019r radd flaenaf mewn labordai llawn offer\nMae\u2019r addysgu yn gynhwysol a chefnogol ac mae cymorth tiwtorial drwy gyfrwng y Gymraeg ar gael.\nMae\u2019r cynnwys yn seiliedig ar Feincnodau Biowyddorau 2019 y QAA yn ogystal ag yn alinio a\u0302 chyrff allanol fel y Gymdeithas Biocemegol a Chymdeithas Frenhinol Bioleg"}, {"text_idx": "#000027", "text": "Mae'r rhaglen yn dechrau ar lefel 4 drwy ddarparu sylfaen gadarn a chyflwyniad i'r disgyblaethau eang sy'n sail i bwnc biocemeg, gan arwain at ddealltwriaeth gref o'r pwnc."}, {"text_idx": "#000028", "text": "Mae Blwyddyn un y rhaglen yn sefydlu llwyfan o wybodaeth graidd ar draws meysydd pwnc allweddol gan gynnwys bioleg, cemeg, mathemateg ac ystadegau, gyda chyflwyniad hefyd i imiwnoleg a microbioleg."}, {"text_idx": "#000029", "text": "Cyflwyniad i Gemeg (Craidd): Nod y modiwl hwn yw rhoi digon o wybodaeth gefndir a dealltwriaeth i chi mewn cemeg, sydd hefyd yn angenrheidiol i ymdopi a\u0302\u2019r modiwlau dilynol yn y rhaglen rydych chi\u2019n ei hastudio.\nBioleg Celloedd, Biocemeg a Geneteg (Craidd): Nod y modiwl hwn eich cael i ymgyfarwyddo a\u0302 rhannau strwythurol celloedd, biocemeg a sut mae celloedd yn gweithredu, gyda phwyslais arbennig ar geneteg a strwythur DNA.\nMathemateg ac ystadegau ar gyfer gwyddoniaeth (Craidd): Mae dealltwriaeth briodol o wyddoniaeth (pur a chymhwysol), yn gofyn i chi fod a\u0302 gwybodaeth a dealltwriaeth ymarferol dda o fathemateg. Bydd y modiwl hwn yn eich codi i\u2019r lefel gofynnol ar gyfer rhaglenni gwyddoniaeth prifysgol.\nSgiliau hanfodol ar gyfer Gwyddorau Bywyd (Craidd): Nod y modiwl yw datblygu sgiliau hanfodol mewn gweithdrefnau a thechnegau labordy, a chyflawni\u2019r rhain gan roi sylw dyledus i ddiogelwch a moeseg.\nYmarfer Proffesiynol ar gyfer y Gwyddorau Biofeddygol a Bywyd (Craidd): Nod y modiwl yw eich cyflwyno i elfennau damcaniaethol, ymarferol a phroffesiynol y Gwyddorau Biofeddygol a Bywyd. Cyflwyniad i Imiwnoleg a Microbioleg (craidd): Nod y modiwl hwn yw rhoi\u2019r wybodaeth graidd i chi ym meysydd microbioleg ac imiwnoleg a fydd yn eich galluogi i symud ymlaen yn llwyddiannus i astudio\u2019r pynciau yn ddyfnach ar lefelau 5 a 6."}, {"text_idx": "#000030", "text": "Mae ail flwyddyn y rhaglen gan mwyaf yn cynnwys modiwlau arbenigol i raddau helaeth i roi'r wybodaeth angenrheidiol i fyfyrwyr ym meysydd allweddol biocemeg. Bydd myfyrwyr hefyd yn cael mwy o wybodaeth am fethodoleg ymchwil a byddant yn cynllunio ac yn cynnal prosiect bychan i'w paratoi ar gyfer prosiect y flwyddyn olaf."}, {"text_idx": "#000032", "text": "Mae blwyddyn olaf yr astudiaeth yn canolbwyntio ar bynciau sydd ar flaen y gad o ran ymchwil gyfredol mewn biocemeg gan ddatblygu ymhellach sgiliau hanfodol a dadansoddi'r myfyrwyr. Rhan sylweddol o\u2019r flwyddyn olaf yw prosiect ymchwil gwerth 40 credyd lle mae myfyrwyr yn gwneud darn annibynnol o ymchwil mewn maes o ddiddordeb arbennig iddynt."}, {"text_idx": "#000034", "text": "Mae'r wybodaeth a restrir yn yr adran hon yn drosolwg o gynnwys academaidd y rhaglen a fydd ar ffurf modiwlau craidd neu fodiwlau dewisol. Mae modiwlau'n cael eu pennu'n rhai craidd neu rai dewisol yn unol ag anghenion corff proffesiynol ac adolygiad fframwaith academaidd mewnol, ac felly maent yn gallu newid."}, {"text_idx": "#000037", "text": "Defnyddir ystod eang o ddulliau asesu; mae'r rhain yn cynnwys dyddiaduron dysgu, prosiectau grw\u0302p, portffolios, gwaith cwrs, adolygiadau llenyddiaeth, cyflwyniadau llafar a phosteri, astudiaethau achos ac adroddiadau labordy, ac arholiadau ysgrifenedig/profion yn y dosbarth. Asesir pob modiwl gan amrywiaeth o ddulliau (e.e. astudiaethau achos, traethodau, adroddiadau labordy, cyflwyniadau, ac ati), gan alluogi myfyrwyr i arddangos eu llawn botensial. Bydd traethawd prosiect yn un o rannau olaf eich asesiad."}, {"text_idx": "#000038", "text": "Mae Prifysgol Wrecsam wedi ymrwymo i gefnogi ein myfyrwyr i wneud y gorau o\u2019u potensial academaidd."}, {"text_idx": "#000039", "text": "Rydym yn cynnig gweithdai a sesiynau cymorth mewn meysydd megis ysgrifennu academaidd, gwneud nodiadau effeithiol, a pharatoi ar gyfer aseiniadau. Gall myfyrwyr drefnu apwyntiadau gyda thiwtoriaid sgiliau academaidd sydd yno i gynorthwyo gydag agweddau ymarferol o waith prifysgol. Mae gan ein hadran cymorth myfyrwyr fwy o wybodaeth am y cymorth sydd ar gael."}, {"text_idx": "#000040", "text": "O ran anghenion penodol, gall Gwasanaethau Cynhwysiant y Brifysgol ddarparu arweiniad a chymorth priodol os bydd angen addasiadau rhesymol ar unrhyw fyfyriwr oherwydd anabledd cyfredol a gydnabyddir, cyflwr meddygol neu wahaniaeth dysgu penodol."}, {"text_idx": "#000041", "text": "Mae'r cwrs yn creu cyfleoedd eang ar gyfer cyflogaeth yn y meysydd canlynol:"}, {"text_idx": "#000042", "text": "Diwydiant biotechnoleg (ymchwil a datblygu)\nDiwydiant fferyllol (ymchwil a datblygu)\nDiwydiant bwyd a dw\u0302r (profi, ymchwil a datblygu)"}, {"text_idx": "#000043", "text": "Bydd y sgiliau a ddatblygir yn eich astudiaethau hefyd yn sicrhau cyfleoedd cyflogaeth y tu allan i feysydd biowyddoniaeth uniongyrchol, megis rolau rheoli a chyllid."}, {"text_idx": "#000044", "text": "Mae'r cwrs BSc (Anrh) Biocemeg yn berthnasol ac yn barod i gyflogwyr, gan ddarparu cwricwlwm Biocemeg eang ac ymarferol. Mae'r cynnwys yn cael ei lywio gan Meincnodau 2019 QAA Biowyddorau, yn ogystal a\u0302 chael ei alinio a\u0302 PSRBs fel y Gymdeithas Biocemegol a'r Gymdeithas Bioleg Frenhinol."}, {"text_idx": "#000045", "text": "Mae'r addysgu'n cael ei wneud yn ein labordai newydd sbon ar gampws Plas Coch. Mae ein cyfleusterau newydd yn sicrhau bod gan fyfyrwyr yr offer mewn ystod eang o dechnegau newydd a safonol y diwydiant sy'n berthnasol ym maes Biocemeg."}, {"text_idx": "#000046", "text": "Mae'n gwasanaeth Gyrfaoedd a Chyflogadwyedd yno i'ch helpu i wneud penderfyniadau a chynllunio'r camau nesaf tuag at ddyfodol disglair. O gael hyd i waith neu astudiaethau pellach i sylweddoli'ch diddordebau, sgiliau a'ch dyheadau, gallant roi'r wybodaeth, y cyngor a'r arweiniad arbenigol sydd eu hangen arnoch."}, {"text_idx": "#000047", "text": "Nid oes rhaid ichi dalu'ch ffioedd hyfforddi ymlaen llaw."}, {"text_idx": "#000048", "text": "Mae ffioedd dysgu 2023/24 Prifysgol Wrecsam ar gyfer cwrs gradd israddedig amser llawn yw \u00a39000 y flwyddyn."}, {"text_idx": "#000049", "text": "Bydd y ffioedd rydych chi'n eu talu a'r cymorth ar gael yn dibynnu ar nifer o ffactorau gwahanol. Ceir gwybodaeth gyflawn ar ein tudalennau Ffioedd a Chyllido."}, {"text_idx": "#000051", "text": "Os ydych yn edrych am le i aros tra i chi astudio beth am edrych ar ein hadran Llety am fwy o wybodaeth, gan gynnwys prisiau."}, {"text_idx": "#000054", "text": "MRes Cemeg Dadansoddol a Fforensig"}]